Oktoberfest

A Oktoberfest (en bavaro Wiesn) se celebra en zaguerías de setiembre en Múnich, Bavera, Alemanya, dende 1810. Se tracta d'a fiesta popular mas gran d'Alemanya y una d'as mayors d'o mundo, con visitas anyals meyas superiors a os seis millons de vesitants. Historia A primera Oktoberfest se celebró d'o 12 d'octubre a o 17 d'octubre de 1810 pa celebrar o matrimonio d'o principe Loís I de Bavera con a princesa Tresa de Saxonia-Hildburghausen. A celebración consistió en una corrida de caballos. Dimpués de l'exito d'ista primera celebración, se siguió celebrando o festival y o suyo empezipiallo s'abanzó a setiembre pa aprofeitar a climatolochía mas benigna d'iste mes. Biera Entre a Oktoberfest se consumen mas de siet millons de litros de biera. Solament a biera que cumple con a clamada lei d'a pureza (en alemán Reinheitsgebot) y que ye producida en adintro as buegas d'a ciudat de Múnich se puede consumir en a Oktoberfest. Seguindo istos criterios as siguients biereras son permitidas: Augustiner-Bräu. Hacker-Pschorr-Bräu. Löwenbräu. Paulaner. Spatenbräu. Hofbräu-München. Referencias